དེ་ནས་གཞོན་ནུ་དེས།ངའི་ཐོངས་མཆན་དེ་གཤེར་འབེབ་འཕྲུལ་འཁོར་བརྒྱུད་གློག་ཀླད་ནང་བརྟག་ཞིབ་བྱས་ཀྱང་གང་ཡང་མ་འཆར་བ་འདྲ།ཁོས་ཁ་རྒྱབ་ཏུ་འཁོར་ནས་ཕར་ལྟ་ཚུར་ལྟ་བྱས་རྗེས།ཁོ་རང་གི་གོང་རིམ་དཔོན་པོ་ཡིན་འདྲ་བ་ཞིག་བོས་ཏེ།གུས་ཞབས་ངང་ངའི་ཐོངས་མཆན་འདིའི་གནས་ཚུལ་རྣམས་རང་བཞིན་གྱིས་འཆར་གྱི་མི་འདུག་ཅེས་ཞུས་སོང་།དཔོན་པོ་དེས་ལྟ་ཙམ་བྱས་རྗེས།དེའི་གནས་ཚུལ་རྣམས་རང་འགུལ་གྱིས་ཤར་གྱི་མ་རེད།ཁྱེད་རང་གིས་རེ་རེ་བཞིན་འཇུག་དགོས་རེད་ཅེས་བྱང་ཆ་ཡོད་པ་ལྟར་བཤད་སོང་བས།གཞོན་ནུ་དེ་སྐབས་གཅིག་རིང་གློག་ཀླད་ནང་གནས་ཚུལ་འཇུག་པར་བྲེལ།དེ་ལྟར་སྐར་མ་བཅུ་གྲངས་ཤིག་སོང་།